# data[].attributes.headline
"การนำหลักบริหารเชิง

# data[].attributes.body
"การนำหลักบริหารเชิงกลยุทธ์(Strategic Management)ไปใช้ในสถานศึกษา"
ดร.อนันท์ งามสะอาด
สถาบันการเรียนรู้ตลอดชีวิต (ALL : Academy of Lifelong Learning)
---------------------
การบริหารเชิงกลยุทธ์(Strategic Management) คือการบริหารเชิงรุกที่สร้างความพร้อมให้กับองค์กร โดยสมาชิกเข้าใจตัวตนขององค์กร จึงกำหนดทิศทางการดำเนินงาน สร้างความสอดคล้องของการปฏิบัติงานให้มีความพร้อมต่อการเปลี่ยนแปลง มีการจัดสรรทรัพยากรที่เหมาะสม สามารถพัฒนาศักยภาพขีดความสามารถและเพิ่มประสิทธิภาพในการแข่งขัน นำไปสู่การเพิ่มโอกาสความสำเร็จบรรลุวัตถุประสงค์ขององค์กร

การบริหารเชิงกลยุทธ์แบบครบวงจร นิยมใช้วงจรการบริหารแบบเดมิ่ง (Deming Cycle) คือการจัดระบบการบริหารให้ครบทั้ง 4 ขั้นตอน ได้แก่ การวางแผน (Plan) การนำแผนไปปฏิบัติ (Do)-การติดตามประเมินผล (Check) และการปรับมาตรฐาน(Act)

ขั้นตอนสำคัญของการบริหารเชิงกลยุทธ์ ได้แก่ 1.การวางแผน 2.การนำแผนไปปฏิบัติ 3.การควบคุมและประเมินผล

1.การวางแผน ได้แก่ การกำหนดจุดมุ่งหมายขององค์กร(Organization Purpose)
การวิเคราะห์ SWOT เพื่อทราบจุดแข็งจุดอ่อนภายในขององค์กร โอกาสที่ดีและภัยคุกคามจากสภาพภายนอก
กำหนดเป็นกลยุทธ์ที่เหมาะสมในการขับเคลื่อนองค์กร
กำหนดวิสัยทัศน์(Vision) ซึ่งเป็นการกำหนดเป้าหมายในอนาคตที่เป็นไปได้ในระยะเวลาที่ชัดเจน
กำหนดพันธกิจ(Mission) คือสิ่งที่ต้องปฏิบัติ
สร้างค่านิยมร่วม(Shared Value) ซึ่งเป็นวัฒนธรรมองค์ทางบวกสร้างเป็นความเชื่อมั่นให้สมาชิกร่วมกันผลักดันให้องค์ขับเคลื่อนอย่างมีประสิทธิภาพ
กำหนดวัตถุประสงค์(Objective )
ตัวชี้วัด(Indicator)
เป้าหมาย(Goal)ของแต่กลยุทธ์
แผนกลยุทธ์(Strategic Plan)รวบรวมแนวทางปฏิบัติเป็นเอกสารเดียวกัน
จัดทำแผนงาน
และแผนปฏิบัติการ(Action Plan)มีความละเอียดมากขึ้นสามารถนำไปปฏิบัติได้ แผนปฏิบัติงานมีความสำคัญมาก เพราะเป็นเครื่องมือในการแปลงแผนกลยุทธ์ไปสู่การปฏิบัติ ช่วยในการควบคุมให้ผู้ปฏิบัติงานดำเนินงานได้สะดวกมากยิ่งขึ้น

2. การนำแผนไปปฏิบัติ คือการจัดเตรียมบุคคลผู้ปฏิบัติตามแผนและการกำหนดมอบหมายความรับผิดชอบ ตามตัวชี้วัดผลการดำเนินงาน (KPIs) ตัวชี้ในระดับผลผลิต (Output) และผลลัพธ์ (Outcome)

3.การควบคุมและประเมินผล ได้แก่การติดตามโครงการ (Project monitoring) การตรวจสอบและติดตามความก้าวหน้า การเปรียบเทียบผลลัพธ์ที่ว่าเป็นไปตามที่เป้าหมายที่ตั้งไว้หรือไม่ การวิเคราะห์ผลกระทบ และการปรับปรุง

ในการบริหารสถานศึกษา หากผู้บริหารนำหลักการบริหารเชิงกลยุทธ์ไปประยุกต์ใช้ในการจัดทำแผนพัฒนาคุณภาพการศึกษาของสถานศึกษา จะช่วยให้ทิศทางการจัดการศึกษา เป้าหมายของสถานศึกษา (School Goals)การระดมทรัพยากร และการประสานความร่วมมือกับหน่วยงานเครือข่ายประสบความสำเร็จได้มากยิ่งขึ้นการบริหารเชิงกลยุทธ์(Strategic Management) คือการบริหารเชิงรุกที่สร้างความพร้อมให้กับองค์กร โดยสมาชิกเข้าใจตัวตนขององค์กร จึงกำหนดทิศทางการดำเนินงาน สร้างความสอดคล้องของการปฏิบัติงานให้มีความพร้อมต่อการเปลี่ยนแปลง มีการจัดสรรทรัพยากรที่เหมาะสม สามารถพัฒนาศักยภาพขีดความสามารถและเพิ่มประสิทธิภาพในการแข่งขัน นำไปสู่การเพิ่มโอกาสความสำเร็จบรรลุวัตถุประสงค์ขององค์กร

การบริหารเชิงกลยุทธ์แบบครบวงจร นิยมใช้วงจรการบริหารแบบเดมิ่ง (Deming Cycle) คือการจัดระบบการบริหารให้ครบทั้ง 4 ขั้นตอน ได้แก่ การวางแผน (Plan) การนำแผนไปปฏิบัติ (Do)-การติดตามประเมินผล (Check) และการปรับมาตรฐาน(Act)
ขั้นตอนสำคัญของการบริหารเชิงกลยุทธ์ ได้แก่ 1.การวางแผน 2.การนำแผนไปปฏิบัติ 3.การควบคุมและประเมินผล

1.การวางแผน ได้แก่ การกำหนดจุดมุ่งหมายขององค์กร(Organization Purpose) การวิเคราะห์ SWOT เพื่อทราบจุดแข็งจุดอ่อนภายในขององค์กร โอกาสที่ดีและภัยคุกคามจากสภาพภายนอก กำหนดเป็นกลยุทธ์ที่เหมาะสมในการขับเคลื่อนองค์กร กำหนดวิสัยทัศน์(Vision) ซึ่งเป็นการกำหนดเป้าหมายในอนาคตที่เป็นไปได้ในระยะเวลาที่ชัดเจน กำหนดพันธกิจ(Mission) คือสิ่งที่ต้องปฏิบัติ สร้างค่านิยมร่วม(Shared Value) ซึ่งเป็นวัฒนธรรมองค์กรทางบวกสร้างเป็นความเชื่อมั่นให้สมาชิกร่วมกันผลักดันให้องค์ขับเคลื่อนอย่างมีประสิทธิภาพ กำหนดวัตถุประสงค์(Objective ) ตัวชี้วัด(Indicator) เป้าหมาย(Goal)ของแต่กลยุทธ์ แผนกลยุทธ์(Strategic Plan)ซึ่งเป็นการรวบรวมแนวทางปฏิบัติเป็นเอกสารเดียวกัน จัดทำแผนงาน และแผนปฏิบัติการ(Action Plan)ซึ่งมีความละเอียดสามารถนำไปปฏิบัติได้

แผนปฏิบัติงาน (Action Plan)มีความสำคัญมาก เพราะเป็นเครื่องมือในการแปลงแผนกลยุทธ์ไปสู่การปฏิบัติ ช่วยในการควบคุมให้ผู้ปฏิบัติงานดำเนินงานได้สะดวกมากยิ่งขึ้น

2. การนำแผนไปปฏิบัติ คือการจัดเตรียมบุคคลผู้ปฏิบัติตามแผนและการกำหนดมอบหมายความรับผิดชอบ ตามตัวชี้วัดผลการดำเนินงาน (KPIs) ตัวชี้ในระดับผลผลิต (Output) และผลลัพธ์ (Outcome)

3.การควบคุมและประเมินผล ได้แก่การติดตามโครงการ (Project monitoring) การตรวจสอบและติดตามความก้าวหน้า การเปรียบเทียบผลลัพธ์ที่ว่าเป็นไปตามที่เป้าหมายที่ตั้งไว้หรือไม่ การวิเคราะห์ผลกระทบ และการปรับปรุง

ในการบริหารสถานศึกษา หากผู้บริหารนำหลักการบริหารเชิงกลยุทธ์ไปประยุกต์ใช้ในการจัดทำแผนพัฒนาคุณภาพการศึกษาของสถานศึกษา จะช่วยให้ทิศทางการจัดการศึกษา เป้าหมายของสถานศึกษา (School Goals)การระดมทรัพยากร และการประสานความร่วมมือกับหน่วยงานเครือข่ายประสบความสำเร็จได้มากยิ่งขึ้น

# data[].attributes.body
การบริหารสู่ความเป็นเลิศ
คำว่า “การบริหาร”(Administration) ใช้ในความหมายกว้าง ๆ เช่น การบริหารราชการ อีกคำหนึ่ง คือ “ การจัดการ” (Management) ใช้แทนกันได้กับคำว่า การบริหาร ส่วนมากหมายถึง การจัดการทางธุรกิจมากกว่าโดยมีหลายท่านได้ระบุดังนี้
Peter F Drucker : คือ ศิลปะในการทำงานให้บรรลุเป้าหมายร่วมกับผู้อื่น (ภาวิดา ธาราศรีสุทธิ, 2542: 2)
Herbert A. Simon :กล่าวว่าคือ กิจกรรมที่บุคคลตั้งแต่ 2 คนขึ้นไป ร่วมมือกันดำเนินการให้บรรลุวัถุประสงค์อย่างใดอย่างหนึ่งหรือหลายอย่างร่วมกัน (ภาวิดา ธาราศรีสุทธิ, 2542: 2)
การบริหาร หมายถึง ศิลปะในการทำให้สิ่งต่าง ๆ ได้รับการกระทำจนเป็น ผลสำเร็จ กล่าวคือ ผู้บริหารไม่ใช้เป็นผู้ปฏิบัติ แต่เป็นผู้ใช้ศิลปะทำให้ผู้ปฏิบัติทำงานจนสำเร็จตามจุดมุ่งหมายที่ผู้บริหารตัดสินใจเลือกแล้ว (Simon)
การบริหาร คือ กระบวนการทำงานร่วมกับผู้อื่นเพื่อให้เกิดผลสัมฤทธิ์ตามเป้าหมายอย่างมีประสิทธิภาพ (Sergiovanni)
การบริหาร คือ การทำงานของคณะบุคคลตั้งแต่ 2 คนขึ้นไป ที่รวมปฏิบัติการให้บรรลุเป้าหมายร่วมกัน (Barnard)
การบริหาร หมายถึง กิจกรรมต่างๆ ที่บุคคลตั้งแต่สองคนขึ้นไปร่วมมือกันดำเนินการ เพื่อให้บรรลุวัตถุประสงค์อย่างหนึ่งอย่างใดหรือหลายๆอย่างที่บุคคลร่วมกันกำหนดโดยใช้กระบวนอย่างมีระบบและให้ทรัพยากรตลอดจนเทคนิคต่างๆ อย่างเหมาะสม (สมศักดิ์ คงเที่ยง , 2542 : 1)

ส่วนคำว่า “การบริหารการศึกษา” หมายถึง กิจกรรมต่างๆ ที่บุคคลหลายคนร่วมกันดำเนินการ เพื่อพัฒนาสมาชิกของสังคมในทุกๆ ด้าน นับแต่ บุคลิกภาพ ความรู้ ความสามารถ เจตคติ พฤติกรรม คุณธรรม เพื่อให้มีค่านิยมตรงกันกับความต้องการของสังคม โดยกระบวนการต่างๆ ที่อาศัยควบคุมสิ่งแวดล้อมให้มีผลต่อบุคคล และอาศัย
ทรัพยากร ตลอดจนเทคนิคต่างๆ อย่างเหมาะสม เพื่อให้บุคคลพัฒนาไปตรงตามเป้าหมายของสังคมที่ตนดำเนินชีวิตอยู่(ภาวิดา ธาราศรีสุทธิ, 2542: 6)

คำว่า “สถานศึกษา” หมายความ ว่าสถานพัฒนาเด็กปฐมวัย โรงเรียน ศูนย์การศึกษาพิเศษ ศูนย์การศึกษานอกระบบและตามอัธยาศัย ศูนย์การเรียน วิทยาลัย วิทยาลัยชุมชน สถาบันหรือสถานศึกษาที่เรียกชื่ออย่างอื่นของรัฐที่มีอำนาจหน้าที่หรือมีวัตถุประสงค์ในการจัดการศึกษาตามกฎหมายว่าด้วยการศึกษาแห่งชาติและตามประกาศกระทรวง(พระราชบัญญัติระเบียบข้าราชการครูและบุคลากรทางการศึกษา, 2547 : 23)

การบริหารเป็นทั้งศาสตร์และศิลป์
การบริหารเป็นสาขาวิชาที่มีการจัดการระเบียบอย่างเป็นระบบ คือมีหลักเกณฑ์และทฤษฎีที่พึงเชื่อถือได้ อันเกิดจาการค้นคว้าเชิงวิทยาศาสตร์ เพื่อประโยชน์ในการบริหาร โดยลักษณะนี้ การบริหารจึงเป็นศาสตร์ (Science) เป็นศาสตร์สังคม ซึ่งอยู่กลุ่มเดียวกับวิชาจิตวิทยา สังคมวิทยา และรัฐศาสตร์แต่ถ้าพิจารณาการบริหารในลักษณะของการปฏิบัติที่ต้องอาศัยความรู้ ความสามารถ ประสบการณ์และทักษะของผู้บริหารแต่ละคน ที่จะ ทำงานให้บรรลุเป้าหมาย ซึ่งเป็นการประยุกต์เอาความรู้ หลักการและทฤษฎีไปรับใช้ในการปฏิบัติงานเพื่อให้เหมาะสมกับสถานการณ์ และสิ่งแวดล้อม การบริหารก็จะมีลักษณะเป็นศิลป์(ที่มา : http://www.kunkroo.com/admin1.html,)
ปัจจัยสำคัญการบริหารที่สำคัญมี 4 อย่าง ที่เรียกว่า  4Ms   ได้แก่
1.   คน (Man)
2.   เงิน (Money)
3.  วัสดุสิ่งของ(Materials)
4.   การจัดการ (Management)

การบริหารสถานศึกษาสู่ความเป็นเลิศนั้น จะต้องตั้งอยู่บนพื้นฐานอย่างใดอย่างหนึ่ง โดยความคิดพื้นฐานนั้นต้องมีการพัฒนาไปเรื่อย ๆ  ปัญหาการพัฒนาการบริหารสถานศึกษายังมีอยู่อีกมากโดยเฉพาะในแง่ของบุคลากร อุปกรณ์ อาคารสถานที่ การเงินงบประมาณและการจัดการ การใช้หลักสูตรที่ได้ผล ซึ่งผู้บริหารทุกคนจะต้องเข้าใจหลักการ   ผู้บริหารโรงเรียนมีความจำเป็นอย่างยิ่งที่จะต้องมีความรู้ ความสามารถในการบริหารงาน เป็นผู้นำที่จะต้องใช้ทั้งศาสตร์และศิลป์เป็นวิธีการบริหารงานให้บรรลุผลสำเร็จตามวัตถุประสงค์ ซึ่งหลักการที่นำมาใช้ในการบริหารงาน  คือ  หลักการบริหาร   9   ประการ   หรือที่เรียกว่า PAPOSDCoRB  ในการบริหารงาน ดังนี้

1.1    Policy  : ผู้บริหารต้องมีความเข้าใจในนโยบายเพื่อนำไปปฏิบัติ มีความสามารถปฏิบัติงาน โดยยึดถือนโยบายของผู้บริหารระดับสูง หลักการตามวิชาชีพ และกฎหมายที่เกี่ยวข้อง

1.2    Authority : ผู้บริหารต้องมีความสามารถในการใช้อำนาจหน้าที่ในการปฏิบัติงานได้อย่างเหมาะสม

1.3    Planning : ผู้บริหารต้องมีความสามารถอย่างเพียงพอต่อการคาดการล่วงหน้า จัดทำแผนงานร่วมกับผู้ใต้บังคับบัญชาอย่างมีเหตุผลและคำนึงถึงความเป็นไปได้ของแผน

1.4    Organizing : ผู้บริหารต้องมีความสามารถในการจัดโครงสร้างและระบบงานที่จำเป็น เพื่อให้ผู้ปฏิบัติงานในองค์การร่วมกันทำงานอย่างมีประสิทธิภาพ

1.5    Staffing : มีความสามารถในการสรรหา คัดเลือก มอบหมายงานให้บุคลากรทำงานในหน้าที่ต่าง ๆ ตามหลักการ “จัดคนให้เหมาะสมกับงาน” (Put the right man on the right job)
1.6    Directing : ผู้บริหารต้องมีความสามารถในการนำผู้อื่นด้วยการจูงใจผู้ใต้บังคับบัญชาอย่างเหมาะสม สามารถตัดสินใจแก้ปัญหาและตอบสนองต่อสถานการณ์รอบด้านได้อย่างเหมาะสม

1.7        Coordinating : ผู้บริหารต้องมีความสามารถในการประสานงานให้ให้ได้รับความร่วมมือจากทุกฝ่าย เพื่อให้งานของหน่วยงานดำเนิน ไปได้อย่างราบรื่น

1.8        Reporting : ผู้บริหารต้องมีความสามารถในการจัดทำรายงานให้แก่  ฝ่ายต่าง ๆ ที่เกี่ยวข้อง รวมทั้งการจัดประเมินผลการปฏิบัติงานของ  ผู้ใต้บังคับบัญชา การจัดเก็บเอกสารอย่างเป็นระบบ

1.9    Budgeting : ผู้บริหารต้องมีความสามารถในการจัดทำข้อเสนอเพื่อกำหนดค่าใช้จ่ายต่าง ๆ มีความสามารถในการควบคุมประสิทธิผลของต้นทุน

# data[].attributes.headline
(วิทยาการคำนวณ หรือ 

# data[].attributes.body
(วิทยาการคำนวณ หรือ Computing Science) เป็นวิชาใหม่ของนักเรียนไทย เรียนตอนเปิดเทอมใหม่ปีการศึกษา 2561 (พฤษภาคม 2561 นี้) ในกลุ่มสาระการเรียนรู้วิทยาศาสตร์ (ฉบับปรับปรุง พ.ศ.2560) ตามหลักสูตรแกนกลางการศึกษาขั้นพื้นฐาน พุทธศักราช 2551 โดย สถาบันส่งเสริมการสอนวิทยาศาสตร์และเทคโนโลยี (สสวท.) ซึ่งจะเริ่มต้นใน 4 ชั้นเรียนก่อน คือ ชั้นประถมศึกษาปีที่ 1 ชั้นประถมศึกษาปีที่ 4 ชั้นมัธยมศึกษาปีที่ 1 และชั้นมัธยมศึกษาปีที่ 4 ในปีต่อไปก็จะเริ่มต้นใน ชั้นประถมศึกษาปีที่ 2 ชั้นประถมศึกษาปีที่ 5 ชั้นมัธยมศึกษาปีที่ 2 และชั้นมัธยมศึกษาปีที่ 5 ในปีการศึกษา 2563 ก็จะเริ่ม ชั้นประถมศึกษาปีที่ 3 ชั้นประถมศึกษาปีที่ 6 ชั้นมัธยมศึกษาปีที่ 3 และชั้นมัธยมศึกษาปีที่ 6 ขอบเขตของวิชาวิทยาการคำนวณ ประกอบด้วย 3 องค์ความรู้ ดังนี้
1. การคิดเชิงคำนวณ (computational thinking) คือ เข้าใจและเรียนรู้วิธีคิดและแก้ปัญหาเชิงวิเคราะห์ มีลำดับวิธีคิด ซึ่งนอกจากการเรียนการเขียนโปรแกรมแล้ว หัวใจที่สำคัญกว่า คือ สอนให้เราเชื่อมโยงปัญหาต่าง ๆ และแก้ไขปัญหาได้
2. ใช้เทคโนโลยีอย่างเหมาะสม (digital technology) ทั้งเทคนิควิธีการต่าง ๆ เกี่ยวกับเทคโนโลยีดิจิทัลในยุค 4.0 และเป็นทางเลือกในการบูรณาการเข้ากับวิชาอื่นได้ด้วย
3. รู้เท่าทันสื่อและเทคโนโลยีดิจิทัล (media and information literacy) พูดง่าย ๆ คือ แยกแยะได้ว่าข้อมูลไหนเป็นจริงหรือหลอกลวง รู้กฎหมายและลิขสิทธิ์ต่าง ๆ บนโลกไซเบอร์ เพื่อให้ใช้งานกันได้อย่างถูกต้องและปลอดภัย

# data[].attributes.headline
เทคนิคการตัดสินใจ (D

# data[].attributes.body
เทคนิคการตัดสินใจ (Decision Making)
เทคนิคการสร้างทางเลือกในการแก้ปัญหา (Generating Solution) และการประเมินทางเลือก (Analyzing Problem)
Workshop การสร้างและประเมินทางเลือก จากกรณีศึกษาที่จัดให้
เครื่องมือที่ใช้ในการแก้ปัญหา
เทคนิคการระดมสมอง (Brain Storming Technique)
เทคนิคการลงคะแนนทางเลือก (Polling Technique)
เทคนิคการทำทางเลือกให้น้อยลง (Narrowing Technique)
เทคนิคการทำแผนภูมิ (Process Chart) และกราฟก้างปลา (Fishbone)
Workshop การใช้เครื่องมือในการแก้ปัญหา
ทักษะการแก้ไขปัญหา (ต่อ)
การพัฒนาแนวทางการดำเนินงาน (Develop Action Plan)
การสร้างข้อเสนอการดำเนินงาน (Submitting Proposal)
การปฏิบัติตามแผน (Implementing the Solution)
การประเมินผล (Evaluating & Updating)
Workshop การแก้ไขปัญหาและการตัดสินใจ (กรณีศึกษาในองค์การ)1.   การวิเคราะห์สถานการณ์ เป็นการพิจารณาถึงงานที่รับผิดชอบ หรือปัญหาที่ต้องแก้ไข หากมีหลายงาน/ปัญหาที่ต้องดำเนินการ เราต้องจัดลำดับความสำคัญ เพื่อที่จะดูว่าต้องทำอะไรก่อน อะไรหลังหลัง
2.   การวิเคราะห์หาสาเหตุแห่งปัญหา เพื่อการแก้ไขปัญหาให้ตรงสาเหตุ
3.   การวิเคราะห์วิธีแก้ปัญหา ปัญหาหนึ่ง อาจมีทางออกหลายทางต้องวิเคราะห์แล้วเลือกวิธีที่เหมาะสมในการแก้ไขปัญหา
4.   การวิเคราะห์วิธีป้องกันไม่ให้ปัญหาเกิดขึ้นและเตรียมการแก้ไขปัญหาในอนาคต ปัญหาบางอย่างเราอาจทราบว่าหากทำงานนี้ ต้องเกิดปัญหาขึ้นอย่างแน่นอน ต้องเตรียมแก้ปัญหาไว้ เมื่อปัญหานั้นเกิดขึ้นจะแก้ไขได้ทันท่วงที

การวิเคราะห์ในแต่ละด้านที่กล่าวมามีวิธีการในการดำเนินการดังนี้ค่ะ
1.   การวิเคราะห์/ประเมินสถานการณ์   “Managing your Time”
-      ทบทวนงาน/ปัญหาใหม่
-      จัดลำดับความสำคัญใหม่
-      ตัดสินใจอีกครั้ง
-      เลือกใหม่
2.  การวิเคราะห์หาสาเหตุแห่งปัญหา “Searching for the Fact” ค้นหาความจริงก่อนจึงแก้ไข
-      สำรวจหาสาเหตุของปัญหาที่แท้จริง
-      จัดลำดับความสำคัญของปัญหาที่จะแก้ไขปัญหาที่สำคัญ คือปัญหาที่มีผลกระทบต้องคนส่วนใหญ่
-      เลือกปัญหาที่สำคัญเพื่อแก้ไขก่อน
-      แก้ไขปัญหา
3.  การวิเคราะห์วิธีแก้ปัญหา “Choosing the right one”
-      ตรวจสอบดูก่อนว่า เป็นสิ่งที่ต้องการจริงๆหรือไม่
-      พิจารณาดูว่ามีตัวเลือกอะไรบ้าง
-      ให้พิจารณาดูว่ามีอะไรที่เป็นสิ่งที่ต้องทำ (must) และอะไรเป็นสิ่งที่ควรทำ
-      วิธีการแก้ปัญหาที่เลือกใช้ต้องประหยัด ง่าย และปลอดภัย
4.  การวิเคระห์วางแผนและป้องกันปัญหาที่จะเกิดขึ้นกับแผนการดำเนินงานตามที่วางไว้ คือ “Predicting your Future”  การทำนายเหตุการณ์ล่วงหน้าโดย
-      วิเคราะห์ว่าปัญหาใดที่มีโอกาสเกิดขึ้นมาก
-      คาดการณ์/ทำนายสิ่งที่จะเกิดขึ้นแน่ๆ
-      วางแผนป้องกันไม่ให้ปัญหานั้นเกิด
-      ป้องกันแล้วแต่ก็อาจเกิดได้ ต้องเตรียมการรับมือกับปัญหานั้น

ในการวิเคราะห์เพื่อแก้ปัญหาและตัดสินใจในทุกๆข้อ จะต้อง
-      อยู่บนฐานของข้อมูลจริง
-      อยู่บนฐานของเหตุผล ไม่ใช่ผลประโยชน์
-      อยู่บนฐานของความคิดที่เป็นระบบ
-      อยู่บนฐานของการคิด คาดการณ์ล่วงหน้าของปัญหาที่จะเกิด

# data[].attributes.headline
การบริหารงานบุคคลในส

# data[].attributes.body
การบริหารงานบุคคลในสถานศึกษา เป็นภารกิจสำคัญที่มุ่งส่งเสริมให้สถานศึกษาสามารถปฏิบัติงานเพื่อตอบสนอง ภารกิจของสถานศึกษา เพื่อดำเนินการด้านการบริหารงานบุคคลให้เกิดความคล่องตัว อิสระภายใต้กฎหมาย ระเบียบ เป็นไปตามหลักธรรมาภิบาลข้าราชการครูและบุคลากรทางการศึกษาได้รับการพัฒนา มีความรู้ ความสามารถ มีขวัญกำลังใจ ได้รับการยกย่องเชิดชูเกียรติ มีความมั่นคงและก้าวหน้าในวิชาชีพ ซึ่งจะส่งผลต่อการพัฒนาคุณภาพการศึกษาของผู้เรียนเป็นสำคัญ
วัตถุประสงค์
1. เพื่อให้การดำเนินงานด้านการบริหารงานบุคคลถูกต้อง รวดเร็วเป็นไปตามหลักธรรมาภิบาล
2. เพื่อส่งเสริมบุคลากรให้มีความรู้ ความสามารถและมีจิตสำนึกในการปฏิบัติภารกิจที่มีความรับผิดชอบให้เกิดผล สำเร็จตามการบริหารแบบมุ่งผลสัมฤทธิ์
3. เพื่อส่งเสริมให้ครูและบุคลากรทางการศึกษาปฏิบัติงานเต็มตามศักยภาพ โดยยึดมั่นในระเบียบวินัย จรรยาบรรณ อย่างมีมาตรฐานแห่งวิชาชีพ
4. เพื่อให้ครูและบุคลากรทางการศึกษาที่ปฏิบัติงานได้ตามมาตรฐานวิชาชีพได้รับ การยกย่องเชิดชูเกียรติ มีความมั่นคงและความก้าวหน้าในวิชาชีพ ซึ่งจะส่งผลต่อการพัฒนาคุณภาพการศึกษาของผู้เรียนเป็นสำคัญขอบเขตการบริหารบุคลากรในโรงเรียนกำหนดไว้ 4 ประการ ดังนี้
1. การแสวงหาบุคลกร
2. การบำรุงรักษาบุคลกร
3. การพัฒนาบุคลกร
4. การให้บุคลากรพ้นจากงาน
ขอบเขตเหล่านี้อธิบายโดยสังเขป ดังนี้
1. การแสวงหาบุคลากร หมายถึง วิธีการให้ได้บุคคล ที่เหมาะสมกับงาน โดยปกติ หมายถึง กระบวนการรับสมัคร และบรรจุแต่งตั้งบุคลากร ในการบริหารโรงเรียนในระบบ การศึกษาไทย ครูใหญ่มีบทบาทน้อยมาก ในด้านการรับสมัคร หรือบรรจุแต่งตั้งบุคลากร อำนาจเหล่านี้ มักจะเป็นอำนาจในระดับสูง เช่น ระดับผู้ว่าราชการจังหวัด หรือระดับกรม เจ้าสังกัด ครูใหญ่ไม่มีโอกาสพิจารณาคัดเลือกบุคลากรเท่าที่ควร อย่างไรก็ตาม ผู้บริหารโรงเรียนที่มีโอกาสในการคัดเลือกบุคลากรควรมีหลักเกณฑ์ในการคัดเลือก หลักเกณฑ์โดย ทั่วไป คือ
1.1 ควรคัดเลือกบุคลากรที่มีความรับผิดชอบ มีระเบียบ เสียสละ รักษา เกียรติยศ ชื่อเสียง สนใจในงานบริหาร และมีความภูมิใจในโรงเรียน
1.2 ควรคัดเลือกบุคลากรที่มีความสามารถ ซึ่งแบ่งออกเป็น 2 อย่าง คือ ความสามารถทั่วไป และความสามารถเฉพาะ
2. การบำรุงรักษาบุคลากร ผู้บริหารโรงเรียนมีหน้าที่ดูแลบุคลากรในโรงเรียนเพื่อให้ บุคลากรในโรงเรียนมีประสิทธิภาพในการทำงานสิ่งจูงใจในรักษาบุคลกรมีหลายประการเช่น
2.1 สิ่งจูงใจที่เป็นวัตถุ เช่น เงิน รางวัล สิ่งจูงใจที่เป็นวัตถุนี้ผู้บริหารต้อง พิจารณาอย่างรอบคอบ ว่าควรให้ลักษณะใด เมื่อไร และใช้หลักอะไรในการพิจารณา
2.2 สิ่งจูงใจที่เป็นสภาพของการทำงาน เช่น สวัสดิการของครู บรรยากาศใน การทำงาน
2.3 สิ่งจูงใจที่เป็นโอกาส หมายถึงการให้โอกาสได้รับความก้าวหน้าในหน้าที่ การงาน
2.4 สิ่งจูงใจที่เป็นการพัฒนาวิชาชีพ เช่น การเปิดโอกาสให้ไปดูงาน การอบรม ศึกษาต่อ
3. การพัฒนาบุคลากร คือ การกระตุ้นให้บุคลากรในโรงเรียนทำงานในหน้าที่ด้วย ความขยันหมั่นเพียร มีพลังใจในการทำงาน การพัฒนาบุคลากรทางด้านการสอน อาจจะทำ ได้โดยการส่งเสริมการลาศึกษาต่อ การอบรม การสัมมนา การประชุมปรึกษาหารือ การวิจัย การศึกษาด้วยตนเอง เป็นต้น
4. การให้บุคลากรพ้นจากหน้าที่การงาน เป็นกระบวนการสุดท้ายของการบริหาร บุคลากร การให้บุคลากรพ้นจากงานมีสาเหตุหลายประการ เช่น การลาออก การย้าย หรือโอน การให้ออก เกษียณอายุ หรือการลดจำนวนบุคลกรให้เหมาะสมกับปริมาณงาน เป็นต้น การให้พ้นจากงานด้วยสาเหตุปกติ เช่น การเกษียณอายุไม่ใคร่มีปัญหา แต่การให้บุคลากรพ้น จากงานด้วยสาเหตุพิเศษ เช่น การขอโอน การให้ออกเพราะผิดวินัย การลดจำนวนบุคลกร ผู้บริหารโรงเรียนต้องพิจารณาอย่างรอบคอบ และตัดสินใจโดยให้กระทบกระเทือนต่อการดำเนิน งานในโรงเรียนให้น้อยที่สุด

# data[].attributes.headline
ทักษะของภาวะผู้นำศตว

# data[].attributes.body
ทักษะของภาวะผู้นำศตวรรษที่ ๒๑ : ไทยแลนด์ ๔.o ที่จะประสบความสำเร็จและเกิดประโยชน์สูงสุดต่อองค์กร ได้แก่ การสร้างทีมงานที่มีประสิทธิผลสูง (Highly Effective Team Building) การแก้ปัญหา (Problem Solving) การวางแผน (Planning Project) การกำกับการ ปฏิบัติงาน (Performance Monitoring) และการสื่อสารที่ดี (Communication and Climate set) การสร้างสัมพันธ์ (Relationship Building up) และการสอนงาน (Coaching) การสร้างสังคม (Social) และการติดสินใจ (Decision Making) การกระตุ้นจูงใจ (Motivational) การคิดเชิงสะท้อน (Reflective Thinking) และการจัดการตนเอง (Self - Management) การใช้เทคโนโลยี (Technological) การเรียนการสอน (Pedagogical) รวมทั้งความฉลาดทางอารมณ์ (Emotional Intelligence) ตลอดจน การบริหารที่ยืดหยุ่นและปรับเปลี่ยนไปตามสถานการณ์ (Administration and Flexibly Adapted to the Situation) มีแนวทาง ดังนี้ ๑. การวางแผน (Planning) การวางแผนที่ดีด้วยแผนกลยุทธ์ นโยบาย แผนงานที่ชัดเจนเข้าใจง่าย โดยการวางแผนนั้นต้องมีแนวปฏิบัติที่เป็นแนวทางในการวางแผนกลยุทธ์ได้เป็นอย่างดีและสามารถปรับปรุงยืดหยุ่นให้สอดรับกับนโยบายให้เป็นวิสัยทัศน์ พันธะกิจ เป้าประสงค์ ๒. การจัดองค์กร (Organizing) เป็นสิ่งสำคัญไม่น้อยไปกว่าสิ่งใดจะต้องมีการจัดโครงสร้างอย่างชัดเจนทั้งสายงานจัดบุคคลากรตามสายบังคับบัญชา การแบ่งหน้าที่ของฝ่ายงานอย่างเป็นระบบงาน และมีทีมงานในการดำเนินงานตามแผนกลยุทธ์ที่วางไว้ ๓. การบังคับบัญชา (Commanding) มีการตัดสินใจสั่งการที่เป็นกัลยาณมิตร การสั่งการเป็นลายลักษณ์อักษร เพื่อใช้เป็นหลักฐานในการบังคับบัญชาดูแลตรวจสอบและติดตาม ๔. การประสานงาน (Coordinating) ทั้งภายในองค์กรและระหว่างองค์กร ดังนั้นต้องใช้ทั้งศาสตร์และศิลป์เพื่อประสานงานต่างๆ และให้ทุกภาคส่วนได้เข้ามีส่วนร่วมในการบริหารจัดการ ๕. การควบคุม (Controlling) จำเป็นต้องมีการควบคุม ดูแลทรัพยากรที่มีอยู่อย่างคุ้มค่า เพื่อให้การจัดการมีประสิทธิภาพและเกิดประสิทธิผลโดยผ่านองค์ประกอบพฤติกรรม ๕ ประการ คือ ๑. การมีอิทธิพลอย่างมีอุดมการณ์ (Idealized Influence) เป็นระดับพฤติกรรมการทำงานที่ผู้นำแสดงให้เห็นและเป็นกระบวนการทำให้ผู้ร่วมงานยอมรับ เชื่อมั่น ศรัทธา ภาคภูมิใจ ไว้วางใจในความสามารถ มีความเสียสละเพื่อประโยชน์ขององค์กร มีเป้าหมายชัดเจนและมั่นใจที่จะเอาชนะอุปสรรค์ การมีวิสัยทัศน์และการถ่ายทอดไปยังผู้ร่วมงาน มีความสามารถ มุ่งมั่น ตระหนักและทุ่มเท มีความสามารถในการจัดการ หรือควบคุมตนเอง เห็นคุณค่า มีคุณธรรมและจริยธรรม ๒. การสร้างแรงบันดาลใจ (Inspiration Motivation) เป็นระดับพฤติกรรมที่ผู้นำแสดงให้เห็นในการทำงาน ที่เป็นกระบวนการทำให้ผู้ร่วมงาน มีแรงจูงใจภายใน ไม่เห็นแก่ประโยชน์ส่วนตน การตั้งมาตรฐานในการทำงานสูง มีการคิดเชิงบวกและเชื่อมั่นว่าจะสามารถบรรลุเป้าหมาย ๓. การกระตุ้นทางปัญญา (Intellectual Stimulation) เป็นระดับพฤติกรรมที่ผู้นำแสดงให้เห็นในการทำงานที่เป็นกระบวนการกระตุ้นผู้ร่วมงานให้เห็นวิธีการ หรือ แนวทางใหม่ในการแก้ปัญหา การมองปัญหาเชิงระบบในแง่มุมต่างๆ การวิเคราะห์ปัญหาโดยใช้เหตุผลและข้อมูลหลักฐาน มีความคิดริเริ่มสร้างสรรค์ ๔. การคำนึงถึงความเป็นปัจเจกบุคคล (Individualized Consideration) เป็นระดับพฤติกรรมที่ผู้นำแสดงให้เห็นถึงการคำนึงถึงความแตกต่างระหว่างบุคคล มีการเอาใจเขามาใส่ใจเรา มีการติดต่อแบบสองทางและเป็นรายบุคคล มีการวิเคราะห์ความต้องการและให้คำแนะนำ รวมทั้งการส่งเสริมให้ผู้ร่วมงานได้พัฒนาตนเองและยึดหลักการบริหารงานแบบกระจายอำนาจ มีเทคนิคการ มอบหมายงาน ที่ดี ๕. การสร้างทีมงาน (Teams) การมีความสามารถหรือพลังงานพิเศษของบุคคล การรวมกันของกลุ่มคนขึ้นมาอย่างเหมาะสมและทำงานร่วมกันได้อย่างมีประสิทธิ์ภาพ

# data[].attributes.headline
ทักษะและกระบวนการบริ

# data[].attributes.body
ทักษะและกระบวนการบริหาร ได้แก่

1) การบริหารเชิงกลยุทธ์ มีความสามารถในการบริหารจัดการภายใต้สภาวการณ์จำกัดได้อย่างมีประสิทธิภาพ การวางแผนแบบมีส่วนร่วมใช้โรงเรียนเป็นฐานโดยตอบสนองนโยบายและทิศทางการศึกษา บริหารแผนสู่การปฏิบัติอย่างมีประสิทธิภาพและสัมฤทธิผล

2) การจัดการความเสี่ยง วิเคราะห์ปัญหา ทางแก้ไข และดำเนินการแก้ไขสู่การพัฒนาทางการศึกษา ภายใต้ข้อมูลที่ถูกต้องชัดเจน

3) การตัดสินใจ ตัดสินใจโดยใช้ข้อมูลพื้นฐานและความรู้ในการเลือกตัดสินใจ ตัดสินใจในเรื่องต่างๆ อย่างมีสติและมีเหตุผลชี้แจงได้ ไม่ยึดเอาความคิดของตนเป็นใหญ่ ฟังความคิดเห็นของคนอื่นที่เกี่ยวข้อง และมีความรับผิดชอบต่อการตัดสินใจ

4) การเป็นผู้นำเชิงวิชาการ มีความรู้เข้าใจด้านวิชาการ การบริหารหลักสูตรสถานศึกษา การจัดการเรียนการสอน การนิเทศ ชี้แนะ การติดตาม และประเมินผลการดำเนินงาน การวิจัย การพัฒนาสื่อ นวัตกรรม รวมถึงการมีทักษะภาษาอังกฤษเพื่อการสื่อสารและทักษะทางเทคโนโลยี

5) การคิดริเริ่มสิ่งใหม่อย่างสร้างสรรค์ ริเริ่ม สังเคราะห์ คิดสร้างสรรค์ และพัฒนานวัตกรรมใหม่ที่นำมาแก้ปัญหาและพัฒนาคุณภาพการศึกษาที่สอดคล้องกับบริบทของสถานศึกษาและตอบสนองนโยบาย ความคิดสร้างสรรค์จะสะท้อนวิสัยทัศน์ของผู้บริหาร ซึ่งต้องแสวงหา เรียนรู้จากประสบการณ์ผู้สำเร็จและลงมือทำ

6) การบริหารคน ความใส่ใจต่อบุคคลและสมาชิก ใช้ความรู้ ทักษะ เทคนิคในการบริหาร จิตวิทยา แรงจูงใจ เน้นความสำคัญบุคลากร ให้เกียรติ เชื่อถือ ไว้วางใจกัน ส่งเสริม พัฒนา จัดครูให้ทำงานตรงกับความรู้ความถนัด บริหารงานบุคคลด้วยหลักธรรมาภิบาล สร้างความรู้สึกที่ดีต่อกัน แก้ไขความขัดแย้งระหว่างบุคคล และประสานให้ร่วมมือกันทำงานเพื่อประโยชน์ของหน่วยงานได้ ทั้งนี้เพื่อสร้างขวัญและกำลังใจแก่ครูและบุคลากรทางการศึกษา

7) การมีความยืดหยุ่นและปรับตัว เพื่อก้าวทันการเปลี่ยนแปลงในยุคโลกาภิวัฒน์ หรือยุคการสื่อสารที่ไร้พรหมแดน ทั้งการพัฒนางาน การพัฒนาตนเอง การพัฒนาผู้เรียน และสถานศึกษา

8) การสร้างเครือข่าย สร้างและประสานภาคีเครือข่ายเพื่อความร่วมมือในการจัดการศึกษาของสถานศึกษา

# data[].attributes.headline
ขอบข่าย / ภารกิจ

# data[].attributes.body
ขอบข่าย / ภารกิจการบริหารทั่วไป

1.      การดำเนินงานธุรการ
แนวทางการปฏิบัติ

1)      ศึกษาวิเคราะห์สภาพงานธุรการของสถานศึกษาและระเบียบ กฎหมาย แนวปฏิบัติ

ที่เกี่ยวข้อง

2)      วางแผนออกแบบระบบงานธุรการลดขั้นตอนการทำงานให้มีประสิทธิภาพ โดยอาจนำ

ระบบเทคโนโลยีมาใช้ในการดำเนินงานให้เหมาะสม

3)      จัดบุคลากรรับผิดชอบและพัฒนาให้มีความรู้ ความสามารถ ในการปฏิบัติงานธุรการ

ตามระบบที่กำหนดไว้

4)      จัดหา Hardware และ Software  ให้สามารถรองรับการปฏิบัติงานด้านธุรการได้ตาม

ระบบที่กำหนด

5)      ดำเนินงานธุรการตามระบบที่กำหนดไว้ โดยยึดความถูกต้องรวดเร็ว ประหยัดและคุ้มค่า

6)      ติดตามประเมินผล และปรับปรุงงานธุรการให้มีประสิทธิภาพ

2.      งานเลขานุการคณะกรรมการสถานศึกษาขั้นพื้นฐาน
แนวทางการปฏิบัติ

1)      รวบรวมประมวลวิเคราะห์และสังเคราะห์ข้อมูลที่ใช้ในการประชุมคณะกรรมการ

สถานศึกษาขั้นพื้นฐาน

2)      สนับสนุนข้อมูล รับทราบหรือดำเนินการตามมติของคณะกรรมการสถานศึกษาขั้นพื้นฐาน

3)      ดำเนินงานด้านธุรการในการจัดประชุมคณะกรรมการสถานศึกษาขั้นพื้นฐาน

4)      จัดทำรายงานการประชุมและแจ้งมติที่ประชุมให้ผู้ที่เกี่ยวข้องเพื่อรับทราบดำเนินการและ

ถือปฏิบัติแล้วแต่กรณี

5)      ประสานการดำเนินงานตามมติการประชุมในเรื่องการอนุมัติ อนุญาต สั่งการ เร่งรัด

การดำเนินการและรายงานผลการดำเนินการให้คณะกรรมการสถานศึกษาขั้นพื้นฐานทราบ

3.      การพัฒนาระบบเครือข่ายข้อมูลารสนเทศ
แนวทางการปฏิบัติ

1)      สำรวจระบบเครือข่ายข้อมูลสารสนเทศ

2)      จัดทะทะเบียนเครือข่ายข้อมูลสารสนเทศ

3)      จัดทำระบบฐานข้อมูลของสถานศึกษา เพื่อใช้ในการบริหารจัดการภายในสถานศึกษา

ให้สอดคล้องกับระบบฐานข้อมูลของเขตพื้นที่การศึกษา

4)      พัฒนาบุคลากรผู้รับผิดชอบเครือข่ายข้อมูลสารสนเทศให้มีความรู้ ความสามารถ

และทักษะในการปฏิบัติภาระกิจ

5)      จัดระบเครือข่ายข้อมูลสารสนเทศเชื่อมโยงกับสถานศึกษาอื่นและเขตพื้นที่การศึกษา

และส่วนกลาง

6)      นะเสนอและเผยแพร่ข้อมูลสารสนเทศเพื่อการบริหาร การบริการและการประชาสัมพันธ์

7)      ประเมินและประสานงานระบบเครือข่ายข้อมูลสารสเทศ และปรับปรุงพัฒนาเป็นระยะ ๆ

4.      การประสานงานและพัฒนาเครือข่ายการศึกษา
แนวทางการปฏิบัติ

1)      จัดให้มีระบบการประสานงานและเครือข่ายการศึกษา

2)      พัฒนาบุคลากรให้มีความรู้ความสามารถในการพัฒนาเครือข่ายการศึกษา

3)      ประสานงานกับเครือข่ายการศึกษาเพื่อแสวงหาความร่วมมือความช่วยเหลือ เพื่อส่งเสริม

สนับสนุนงานการศึกษาของสถานศึกษา

4)      เผยแพร่ข้อมูลเครือข่ายการศึกษาให้บุคลากรในสถานศึกษาและผู้ที่เกี่ยวข้อง

5)      กำหนดแผนโครงการหรือกิจกรรมเพื่อแลกเปลี่ยนเรียนรู้ระหว่างเครือข่ายการศึกษา

ที่เกี่ยวข้องกับสถานศึกษา

6)      ให้ความร่วมมือและสนับสนุนทางวิชาการแก่เครือข่ายการศึกษาและเขตพื้นที่การศึกษา

อย่างต่อเนื่อง

5.      การจัดระบบการบริหารและพัฒนาองค์กร
5.1     การจัดระบบการบริหาร

แนวทางการปฏิบัติ

1)      การศึกษาวิเคราห์โครงสร้าง  ภารกิจ การดำเนินงาน ปริมาณ คุณภาพและสภาพของ

สถานศึกษา

2)      วางแผนออกแบการจัดระบบโครงสร้างการแบ่งส่วนราชการภายใน ระบบการทำงาน

และการบริหารงานของสถานศึกษา

3)      นำเสนอคณะกรรมการเขตพื้นที่การศึกษา พิจารณาให้ความเห็นชอบในการแบ่ง

ส่วนราชการในสถานศึกษา

4)      ประกาศและประชาสัมพันธ์ให้ส่วนราชการตลอดจนประชาชนทั่วไปทราบ

5)      ดำเนินการบริหารจัดการให้เป็นไปตามโครงสร้างการแบ่งส่วนราชการที่กำหนด

6)      ติดตามประเมินผลและปรับปรุงการจัดระเบียบบริหารให้มีประสิทธิภาพ

5.2     การพัฒนาองค์กร
แนวทางการปฏิบัติ

1)      ศึกษา วิเคราะห์ ข้อมูล สภาพปัจจุบันปัญหาและความต้องการจำเป็นในการพัฒนา

องค์กรของสถานศึกษา

2)      กำหนดแนวทางการพัฒนาองค์กรให้ครอบคลุมโคลงสร้าง ภารกิจ บุคลากร

เทคโนโลยี และกลยุทธให้สอดคล้องกับสภาพปัจจุบัน ปัญหาและความต้องการจำเป็นของสถานศึกษา

3)      ดำเนินการพัฒนาบุคลากรให้มีความรู้  ทักษะ  เจตคติ  ความสามารถที่เหมาะสมกับ

โครงสร้างภารกิจเทคโนโลยีและกลยุทธ์ของสถานศึกษา

4)      กำหนดเป้าหมาย ผลผลิต  ผลลัพธ์ ตัวชี้วัด ในการปฏิบัติงานบุคลากร

5)      ติดตามประเมินผลผลการปฏิบัติงานตามแนวทางการพัฒนาองค์กรเป็นระยะ  ๆ

อย่างต่อเนื่องและสม่ำเสมอ

6)      นำผลการประเมินไปใช้ในการปรับปรุงพัฒนาองค์กรและขบวนการปฏิบัติงานให้

เหมาะสมและมีประสิทธิภาพ

6.      งานเทคโนโลยีเพื่อการศึกษา
แนวทางการปฏิบัติ

1)      สำรวจข้อมูลด้านเทคโนโลยีเพื่อการศึกษาของสถานศึกษา

2)      วางแผน  กำหนดนโยบายและแนวทางการนำนวัตกรรมและเทคโนโลยีเพื่อการศึกษามาใช้

ในการบริหารและพัฒนาการศึกษาของสถานศึกษา

3)      ระดมจัดหาเทคโนโลยีเพื่อการศึกษาให้งานด้านต่าง  ๆ  ของสถานศึกษา

4)      สนับสนุนให้บุคลากรนำนวัตกรรมและเทคโนโลยีเพื่อการศึกษามาใช้ในการบริหารแล

พัฒนาการศึกษา

5)  ส่งเสริมให้มีการพัฒนาบุคลากรทางการศึกษาให้มีความรู้ความสามารถและทักษะในการผลิตรวมทั้งการใช้เทคโนโลยีที่เหมาะสมมีคุณภาพและประสิทธิภาพ

6)  ส่งเสริมให้มีการวิจัยและพัฒนาการผลิตการพัฒนาเทคโนโลยีเพื่อการศึกษา

7)  ติดตามประเมินผลการใช้เทคโนโลยีเพื่อการศึกษาเพื่อให้เกิดการใช้ที่คุ้มค่าและเหมาะสมกับกระบวนการเรียนรู้

7.      การส่งเสริมสนับสนุนด้านวิชาการ งบประมาณ  บุคลากรและบริหารทั่วไป

แนวทางการปฏิบัติ

1)      สำรวจปัญหาความต้องการจำเป็นของด้านวิชาการ  งบประมาณ บุคลการและ

บริหารทั่วไป

2)      จัดระบบส่งเสริมสนับสนุนและอำนวยความสะดวกในการบริหารงานด้านวิชาการ

3)      จัดหาสื่อวัสดุอุปกรณ์  เทคโนโลยีที่เหมาะสม  เพื่อสนับสนุนและอำนวยความสะดวกใน

การปฏิบัติงานทุกด้าน

4)  ติดตาม  ประเมินผลการสนับสนุนและอำนวยความสะดวกในการปฏิบัติของบุคลากรในด้านต่าง  ๆ

5)  นำผลการประเมินมาปรับปรุงแก้ไขเพื่อให้การสนับสนุนและอำนวยความสะดวกด้านต่างๆ  ให้มีความยืดหยุ่นคล่องตัวและมีประสิทธิภาพ

8.      การบริหารจัดการอาคารสถานที่และสภาพแวดล้อม
แนวทางการปฏิบัติ

1)  กำหนดแนวทางการวางแผนการบริหารจัดการอาคารสถานที่  และสภาพแวดล้อมของสถานศึกษา

2)  บำรุง  ดูแล และพัฒนาอาคารสถานที่และสภาพแวดล้อมของสถานศึกษาให้อยู่สภาพที่มั่นคงปลอดภัย เหมาะสมพร้อมที่จะใช้ประโยชน์

3)  ติดตามและตรวจสอบการใช้อาคารสถานที่และสภาพแวดล้อมของสถานศึกษา เพื่อให้เกิดความคุ้มค่าและเอื้อประโยชน์ต่อการเรียนรู้

4)  สรุป ประเมินผลและรายงานการใช้อาคารสถานที่และสภาพแวดล้อมของสถานศึกษา

9.      การจัดทำสำมะโนผู้เรียน
แนวทางการปฏิบัติ

1)  ประสานงานกับชุมชนและท้องถิ่นในการสำรวจข้อมูล  จำนวนนักเรียนที่จะเข้ารับการบริการทางการศึกษาในเขตบริการของสถานศึกษา

2)  จัดทำสำมะโนผู้เรียนที่จะเข้ารับบริการทางการศึกษาของสถานศึกษา

3)  จัดระบบข้อมูลสารสนเทศจากสำมะโนผู้เรียน  เพื่อให้สามารถนำข้อมูลมาใช้ไดเอย่างมีประสิทธิภาพ

4)  เสนอข้อมูลสารสนเทศการสำมะโนผู้เรียนให้เขตพื้นที่การศึกษารับทราบ

10.  การรับนักเรียน

แนวทางการปฏิบัติ

1)      ให้สถานศึกษาประสานการดำเนินการแบ่งเขตพื้นที่การศึกษาร่วมกันและเสนอขอ้ตกลง

ให้เขตพื้นที่การศึกษาเห็นชอบ

2)      กำหนดแผนการรับนักเรียนของสถานศึกษา  โดยประสานงานกับเขตพื้นที่การศึกษา

3)      ดำเนินการรับนักเรียนตามแผนที่กำหนด

4)      ร่วมมือกับองค์กรปกครองส่วนท้องถิ่น  ชุมชน  ในการติดตามช่วยเหลือนักเรียนที่มีปัญหา

ในการเข้าเรียน

5)      ประเมินผลและรายงานผลการรับเด็กนักเรียนให้เขตพื้นที่การศึกษารับทราบ

11.  การส่งเสริมและประสานงานการจัดการศึกษาในระบบ  นอกระบบ  และตามอัธยาศัย
แนวทางการปฏิบัติ

1)  สำรวจความต้องการในการเข้ารับบริการการศึกษาทุกรูปแบบทั้งในระบบ  นอกระบบและอัธยาศัย

2)  กำหนดแนวทางและความเชื่อมโยงในการจัดและพัฒนาการศึกษาของสถานศึกษา

ทั้งการศึกษาในระบบ  การศึกษานอกระบบและการศึกษาตามอัธยาศัยตามความต้องการของผู้เรียนและท้องถิ่นสอดคล้องกับแนวทางของเขตพื้นที่การศึกษา

3)  ดำเนินการจัดการศึกษาในรูปแบบใดรูปแบบหนึ่ง หรือทั้ง 3  รูปแบบ ตามความเหมาะสมและศักยภาพของสถานศึกษา

4)  ประสานเชื่อมโยงประสานความร่วมมือและส่งเสริมสนับสนุนการจัดการศึกษาของบุคคล  ชุมชน  องค์กร หน่วยงาน  และสถาบันสังคมอื่นที่จัดการศึกษา

5)  ติดตามประเมินผลการส่งเสริมและประสานงานการจัดการศึกษาทั้งในระบบนอกระบบ  และตามอัธยาศัย  เพื่อปรับปรุงแก้ไขพัฒนาให้มีประสิทธิภาพต่อไป

12.  การส่งเสริมกิจการนักเรียน
แนวทางการปฏิบัติ

1)  วางแผนกำหนดแนวทางการส่งเสริมการจัดกิจกรรมนักเรียนของสถานศึกษาโดยสนับสนุนให้นักเรียนได้มีส่วนร่วมในกระบวนการวางแผน

2)  ดำเนินการจัดกิจกรรมนักเรียนและส่งเสริมสนับสนุนให้นักเรียนได้มีส่วนร่วมในการจัดกิจรรมอย่างหลากหลายตามความถนัดและความสนใจของนักเรียน

3)  จัดกิจกรรมให้ผู้เรียนได้เรียนรู้จากประสบการณ์จริงฝึกปฏิบัติให้ทำได้ คิดเป็น ทำเป็น   รักการอ่านและเกิดการใฝ่รู้อย่างต่อเนื่อง

4)  สรุปและประเมินผลเพื่อปรับปรุงแก้ไข  การส่งเสริมกิจการนักเรียนเพื่อให้การจัดกิจกรรมเกิดคุณค่าและประโยชน์ต่อผู้เรียนอย่างแท้จริง

13.  การประชาสัมพันธ์
แนวทางการปฏิบัติ

1)      ศึกษาความต้องการในการเผยแพร่ข่าวสารข้อมูลและผลงานของสถานศึกษารวมทั้งค

ต้องการในการได้รับข่าวสารข้อมูลทางการศึกษาของชุมชน

2)  วางแผนการประชาสัมพันธ์ของสถานศึกษา โดยการมีส่วนร่วมของบุคคล  ชุมชน  องค์กร  สถาบันและสื่อมวลชนในท้องถิ่น

3)  จัดให้มีเครือข่ายการประสานงานระชาสัมพันธ์

4)  พัฒนาบุคลากรผู้รับผิดชอบงานประชาสัมพันธ์ให้มีความรู้ความสามารถในการดำเนการ

ประชาสัมพันธ์ผลงานของสถานศึกษา

5)   สร้างกิจกรรมกากรประชาสัมพันธ์  เพื่อให้ทราบถึงผลที่ได้รับและนำไปดำเนินการปรับปรุงแก้ไขพัฒนาให้เหมาะสมต่อไป

6)   ติดตามประเมินผลการประชาสัมพันธ์  เพื่อให้ทราบถึงผลที่ได้รับและนำไปดำเนินการปรับปรุงแก้ไขพัฒนาให้เหมาะสมต่อไป

14.  การส่งเสริมสนับสนุนและประสานจัดการศึกษาของบุคคล  ชุมชน  องค์กร  และหน่วยงานอื่น

แนวทางการปฏิบัติ

1)  กำหนดแนวทางการส่งเสริมสนับสนุนและประสานการจัดการศึกษาของบุคคล  ชุมชน องค์กรและหน่วยงานอื่น

2)  ให้คำปรึกษาแนะนำ ส่งเสริม สนันสนุน และประสานความร่วมมือในการจัดการศึกษาร่วมกับบุคคล  ชุมชน  องค์กร  หน่วยงาน และสถาบันสังคมอื่นที่จัดการศึกษา

15.  การจัดระบบควบคุมภายในหน่วยงาน
แนวทางการปฏิบัติ

1)      วิเคราห์สภาพปัจจุบัน  ปัญหาตามโครงสร้างและภารกิจสถานศึกษา

2)      วิเคราะห์ความเสี่ยงของการดำเนินงาน  กำหนดปัจจัยเสี่ยง  และจัดลำดับความเสี่ยง

3)      กำหนดมาตรการในการป้องกันความเสี่ยงในการดำเนินงานของสถานศึกษา

4)      วางแผนการจัดระบบการควบคุมภายในสถานศึกษา

5)      ให้บุคลากรที่เกี่ยวข้องทุกฝ่ายนำมาตรการป้องกันความเสี่ยงไปใช้ในการควบคุมการ

ดำเนินงานตามภารกิจ

6)      ดำเนิการควบคุมตามหลักเกณฑ์มาตรการและวิธีการที่สำนักงานตรวจเงินแผ่นดินกำหนด

7)      ประเมินผลการดำเนินการควบคุมภายใน ตามมาตรการที่กำหนดและปรับปรุงให้

เหมาะสม

8)      รายงานผลการประเมินการควบคุมภายใน

16.  งานบริการสาธารณะ
แนวทางการปฏิบัติ

1)      จัดให้มีระบบบริการสาธารณะ

2)      จัดระบบข้อมูล  ข่าวสาร  ของสถานศึกษาเพื่อให้บริการต่อสาธารณะ

3)      ให้บริการข้อมูล  ข่าวสาร และบริการอื่น ๆ  แก่สาธารณะชน ตามความเหมาะสมและ

ศักยภาพของสถานศึกษา

4)   พัฒนาระบบการให้บริการแก่สาธารณชนให้มีประสิทธิภาพ เกิดความพึงพอใจต่อผ้มารับบริการ

4)      ประเมินความพึงพอใจงานบริการสาธารณะจากผู้มาของรับบริการ

5)      นำผลการป